**OPĆINA**

**VELIKO TRGOVIŠĆE**

**JAVNI NATJEČAJ ZA FINANCIRANJE PROJEKATA UDRUGA S PODRUČJA OPĆINE VELIKO TRGOVIŠĆE KOJE PROVODE JAVNE POTREBE U DRUŠTVENIM DJELATNOSTIMA I ZA FINANCIRANJE MANIFESTACIJA UDRUGA S PODRUČJA OPĆINE VELIKO TRGOVIŠĆE POVODOM DANA OPĆINE U 2021. GODINI**

***Upute za prijavitelje***

Datum objave natječaja: 03.02.2021.g.

Rok za dostavu prijava : 05.03.2021.g.

**Sadržaj**

**1.**NAZIV NATJEČAJA: **JAVNI NATJEČAJ ZA FINANCIRANJE PROJEKATA UDRUGA S PODRUČJA OPĆINE VELIKO TRGOVIŠĆE KOJE PROVODE JAVNE POTREBE U DRUŠTVENIM DJELATNOSTIMA I ZA FINANCIRANJE MANIFESTACIJA UDRUGA S PODRUČJA OPĆINE VELIKO TRGOVIŠĆE POVODOM DANA OPĆINE**

**U 2021. GODINI**

**2.** **FORMALNI UVJETI NATJEČAJA**

 Prihvatljivi prijavitelji: tko može podnijeti prijavu? 4

 Prihvatljive aktivnosti koje će se financirati putem natječaja 4

 Prihvatljivi troškovi koji će se financirati ovim natječajem 4

 KAKO SE PRIJAVITI? 6

 Sadržaj Opisnog obrasca 6

 Sadržaj obrasca Proračuna 6

 Gdje poslati prijavu? 6

 Rok za slanje prijave 7

 Kome se obratiti ukoliko imate pitanja? 7

 PROCJENA PRIJAVA I DONOŠENJE ODLUKE O DODJELI SREDSTAVA 8

 OBAVIJEST O DONESENOJ ODLUCI O DODJELI FINANCIJSKIH SREDSTAVA 8

**3.** **POPIS NATJEČAJNE DOKUMENTACIJE………………………………………………………….** 10

 **JAVNI NATJEČAJ ZA FINANCIRANJE PROJEKATA UDRUGA S PODRUČJA OPĆINE VELIKO KOJE PROVODE JAVNE POTREBE U DRUŠTVENIM DJELATNOSTIMA I ZA FINANCIRANJE MANIFESTACIJA UDRUGA S PODRUČJA OPĆINE VELIKO TRGOVIŠĆE POVODOM DANA OPĆINE U 2021. GODINI**

**2. FORMALNI UVJETI NATJEČAJA**

 *Prihvatljivi prijavitelji: tko može podnijeti prijavu?*

Udruga upisana u Registar udruga, Registar neprofitnih organizacija, koja je programski usmjerena za obavljanje djelatnosti i aktivnosti koje su predmet financiranja, da se protiv Korisnika, odnosno osobe ovlaštene za zastupanje ne vodi kazneni postupak i nije pravomoćno osuđen za prekršaje ili kaznena djela definirana Uredbom (dokaz se dostavlja prije potpisa ugovora o dodjeli financijskih sredstava), da imaju utvrđen način javnog objavljivanja programskog i financijskog izvješća o radu za proteklu godinu (mrežne stranice udruge ili drugi prikladan način, da imaju zadovoljavajuće organizacijske kapacitete i ljudske resurse za provedbu programa/projekta/manifestacija.

 *Prihvatljive aktivnosti koje će se financirati putem natječaja*

Planirano trajanje projekata je do 12 mjeseci.

**U kulturi**

Svi oblici promicanja glazbenog, plesnog, kulturnog i umjetničkog stvaralaštva, poticanje i njegovanje tradicijske kulture, razvitka kulturno umjetničkog, glazbenog i plesnog amaterizma te manifestacija na ovom području koje će pridonijeti zaštiti i očuvanju kulturne baštine, razvitku i promicanju kulturnog života te razvijanju svijesti o važnosti tradicije, uključivanjem što većeg broja ljudi, posebno djece i mladih, promociju Općine, međuopćinsku, međužupanijsku i međunarodnu kulturnu suradnju.

**U socijalnoj skrbi**

 Pomoć osobama s posebnim potrebama, aktivnosti usmjerene na zaštitu i skrb o starijim osobama, brigu i skrb o djeci – promicanje, razvitak i unapređenje kvalitete života i slobodnog vremena djece i odraslih

 **Javne potrebe prema članku 6. i 7. Programa**

**Programi, projekti i manifestacije koje pridonose obilježavanju, očuvanju i promicanju povijesnih vrednota hrvatskog naroda,projekti koji pridonose psihološkom i socijalnom osnaživanju i podizanju kvalitete života hrvatskih branitelja i članova njihovih obitelji, poboljšanju kvalitete života kroz organiziranje sportskih, kulturnih i drugih oblika druženja hrvatskih branitelja i članova njihovih obitelji**

**Edukativni i stručni programi u poljoprivredi koji se ostvaruju kroz održavanje edukativnih radionica, stručnih skupova i predavanja te manifestacija koje pridonose unapređenju i razvoju poljoprivrede.**

Planirano trajanje projekata je do 10 dana.

**Prihvatljive manifestacije:** aktivnosti koje provode organizacije civilnog društva a koje se uklapaju u program obilježavanja Dana Općine s ciljem davanja dodatne ponude, a čija svrha nije stjecanje dobiti i čije aktivnosti Povjerenstvo ne ocijeni kao gospodarsku djelatnost.

* lokalno-tradicijske manifestacije sportsko-rekreativno-zabavnog sadržaja, priprema i prezentacija kulinarskih umijeća i proizvoda zagorskih brega.

 *Prihvatljivi troškovi koji će se financirati ovim natječajem*

Sredstvima ovog natječaja mogu se financirati samo stvarni i prihvatljivi troškovi, nastali provođenjem projekta u vremenskom razdoblju naznačenom u ovim Uputama. Prilikom procjene projekta / programa/manifestacija, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

Pod **prihvatljivim** **izravnim troškovima** podrazumijevaju se troškovi koji su neposredno povezani uz provedbu pojedinih aktivnosti predloženog programa/projekta/manifestacija kao što su:

* organizacija obrazovnih, kondicijskih i sl. aktivnosti
* materijal za aktivnosti,
* grafičke usluge (grafička priprema, usluge tiskanja letaka, brošura, časopisa i sl. )
* usluge promidžbe (televizijske i radijske prezentacije, održavanje internetskih stranica, obavijesti u tiskovinama, promidžbeni materijal i sl.),
* troškovi reprezentacije vezani uz organizaciju programskih odnosno projektnih aktivnosti
* izdaci za troškove plaća i naknada voditeljima programa/projekta/manifestacija, izvoditeljima iz udruge i/ili vanjskim suradnicima koji sudjeluju u provedbi projekta (ugovor o autorskom djelu i honorar, ugovor o djelu, ugovor o djelu redovitog studenta, ugovor o radu) pri čemu treba navesti ime i prezime osobe koja će biti angažirana, njezine stručne kompetencije, broj mjeseci i mjesečni bruto iznos naknade,
* troškovi komunikacije (troškovi telefona, interneta i sl.) koji moraju biti specificirani,
* troškovi nabavke opreme nužne za provedbu projekta/programa/manifestacija koja mora biti specificirana po vrsti i iznosu,
* putni troškovi (npr. dnevnice za službena putovanja),
* izdaci za prijevoz i smještaj (pri čemu je potrebno specificirati broj osoba, odredište, učestalost i svrhu putovanja te vrstu javnog prijevoza, vrstu smještaja i broj noćenja)
* ostali troškovi koji su izravno vezani za provedbu aktivnosti programa/projekta/manifestacija.

 Prihvatljivi su i neizravni troškovi.

Pod **neizravnim troškovima** podrazumijevaju se troškovi koji nisu izravno povezani s provedbom programa/ projekta/manifestacija, ali neizravno pridonose postizanju njegovih ciljeva pri čemu i ovi troškovi trebaju biti specificirani i obrazloženi.

 Neprihvatljivi troškovi su:

* ulaganja u kapital ili kreditna ulaganja, jamstveni fondovi;
* dugovi, troškovi kamata na dug;
* kazne, financijske globe i troškovi sudskih sporova;
* doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu;
* troškovi koji su već bili financirani iz javnih izvora odnosno troškovi koji se u razdoblju provedbe projekta financiraju iz drugih izvora;
* troškovi koji nisu predviđeni Ugovorom;
* donacije u dobrotvorne svrhe;
* zajmovi drugim organizacijama ili pojedincima;
* drugi troškovi koji nisu u neposrednoj povezanosti sa sadržajem i ciljevima projekta.

 **KAKO SE PRIJAVITI?**

[Ovdje donosimo informacije o sadržaju obveznih obrazaca, o tome gdje i na koji način poslati prijavu, kao i informacije o rokovima za prijavu te kontaktima za upite u slučaju da imate dodatna pitanja vezana za provedbu natječaja.]

Prijava se smatra potpunom ukoliko sadrži sve prijavne obrasce i obvezne priloge kako je zahtijevano u natječaju i natječajnoj dokumentaciji:

1. dokaz o upisu u Registar udruga i Registar neprofitnih organizacija,
2. izjava ovlaštene osobe da je udruga programski usmjerena za obavljanje djelatnosti i aktivnosti koje su predmet financiranja,
3. dokaz da se protiv udruge odnosno osobe ovlaštene za zastupanje ne vodi kazneni postupak i nije pravomoćno osuđen za prekršaje ili kaznena djela definirana Uredbom (dokaz se dostavlja prije potpisa ugovora o dodjeli financijskih sredstava),
4. izjava ovlaštene osobe da udruga ima utvrđen način javnog objavljivanja programskog i financijskog izvješća o radu za proteklu godinu (mrežne stranice udruge ili drugi prikladan način),
5. izjava ovlaštene osobe da udruga ima zadovoljavajuće organizacijske kapacitete i ljudske resurse za provedbu programa/projekta/manifestacija
6. **financijsko izvješće za razdoblje siječanj-prosinac 2020. godine (za one koji su u 2020. godini koristili sredstva iz Proračuna Općine Veliko Trgovišće, a koji do dana objave natječaja nisu dostavili financijsko izvješće)**
7. Obrazac opisa programa/projekta/manifestacija
8. Obrazac proračuna programa/projekta/manifestacija
9. Obrazac izjave o nepostojanju dvostrukog financiranja

10. popis priloga koji se prilažu prijavi

 *Sadržaj Opisnog obrasca*

Opisni obrazac projekta / programa /manifestacija dio je obvezne dokumentacije. Sadrži podatke o prijavitelju te sadržaju projekta / programa /manifestacija koji se predlaže za financiranje.

Obrasci u kojima nedostaju podaci vezani uz sadržaj projekta neće biti uzeti u razmatranje.

Ukoliko opisni obrazac sadrži gore navedene nedostatke, prijava će se smatrati nevažećom.

 *Sadržaj obrasca Proračuna*

Obrazac Proračuna dio je obvezne dokumentacije i sadrži podatke o svim izravnim i neizravnim troškovima projekta / programa /manifestacija, prihodima programa/projekta/manifestacija kao i o bespovratnim sredstvima koja se traže.

Prijava u kojima nedostaje obrazac Proračuna neće biti uzeta u razmatranje, kao ni prijava u kojoj obrazac Proračuna nije u potpunosti ispunjen.

 Svi propisani obrasci dostavljaju se u izvorniku i trebaju biti potpisani i ovjereni pečatom od strane ovlaštene osobe podnositelja prijave.

 *Gdje poslati prijavu?*

Obvezne obrasce i propisanu dokumentaciju potrebno je poslati u papirnatom (jedan izvornik) obliku Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje, i ovjerene službenim pečatom organizacije.

Izvornik prijave se šalje preporučeno poštom, kurirom ili osobno .Na vanjskom dijelu omotnice potrebno je istaknuti naziv natječaja, zajedno s punim nazivom i adresom prijavitelja te napomenom “Ne otvarati prije sastanka Povjerenstva za provjeru ispunjavanja propisanih uvjeta natječaja ”.

Prijave se šalju na sljedeću adresu:

 OPĆINA VELIKO TRGOVIŠĆE

TRG STJEPANA I FRANJE TUĐMANA 2

49214 VELIKO TRGOVIŠĆE

 *Rok za slanje prijave*

Rok za prijavu na natječaj je 05.03.2021.g. .

Ako se prijava dostavlja osobno mora biti dostavljena do 05.03.2021.g. do 14,00 sati.

Prijava je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu na natječaj. U slučaju da je prijava dostavljena osobno u pisarnicu, prijavitelju će biti izdana potvrda o točnom vremenu prjama pošiljke.

Sve prijave poslane izvan roka neće biti uzete u razmatranje.

 *Kome se obratiti ukoliko imate pitanja?*

Sva pitanja vezana uz natječaj mogu se postaviti isključivo elektroničkim putem, slanjem upita na sljedeću adresu: procelnik@veliko-trgovisce.hr, i to najkasnije 15 dana prije isteka natječaja.

Odgovori na pojedine upite u najkraćem mogućem roku poslat će se izravno na adrese onih koji su pitanja postavili, i to najkasnije 7 dana prije isteka natječaja.

 **PROCJENA PRIJAVA I DONOŠENJE ODLUKE O DODJELI SREDSTAVA**

Sve pristigle i zaprimljene prijave proći će kroz sljedeću proceduru:

 **PREGLED PRIJAVA U ODNOSU NA PROPISANE UVJETE NATJEČAJA**

 Povjerenstvo za provjeru ispunjavanja propisanih uvjeta natječaja provjerava sve pristigle i zaprimljene prijava u odnosu na propisane uvjete natječaja, izrađuje popis svih prijavitelja koji su zadovoljili propisane uvjete, čije se prijave stoga upućuju na procjenu kvalitete, kao i popis svih prijavitelja koji nisu zadovoljili propisane uvjete natječaja.

Od udruga čije prijave imaju manje nedostatke Povjerenstvo će zatražiti naknadno dopunjavanje, odnosno ispravljanje prijave potrebnim podacima ili prilozima. Rok za dostavu dopune odnosno ispravka prijave, ovisno o vrstu natječaja/javnog poziva ne može biti duži od pet dana od primitka zahtjeva Povjerenstva.

Također, Povjerenstvo će pisanim putem obavjestiti sve prijavitelje koji nisu zadovoljili propisane uvjete o razlozima odbijanja njihove prijave.

 **PROCJENA PRIJAVA KOJE SU ZADOVOLJILE PROPISANE UVJETE NATJEČAJA**

Temeljem provedene procjene prijava koje su zadovoljile propisane uvjete natječaja, Povjerenstvo za ocjenjivanje prijavljenih projekata će sastaviti privremenu listu odabranih projekata / programa /manifestacija, prema bodovima koje su postigli u procesu procjene. Privremena lista sastoji se od prijava rangiranih prema broju bodova, čiji zatraženi iznos zajedno ne premašuje ukupni planirani iznos natječaja. Uz privremenu listu, temeljem bodova koje su ostvarile tijekom procjene, Povjerenstvo će sastaviti i rezervnu listu odabranih projekata / programa /manifestacija za dodjelu sredstava.

 **DOSTAVA DODATNE DOKUMENTACIJE I UGOVARANJE**

Kako bi se izbjeli dodatni nepotrebni troškovi prilikom prijave na natječaj, Povjerenstvo će u slučaju potrebe tražit dodatnu dokumentaciju isključivo od onih prijavitelja koji su, temeljem postupka procjene prijava, ušli na Privremenu listu odabranih projekata / programa /manifestacija za dodjelu sredstava.

Provjeru dodatne dokumentacije vrši Povjerenstvo.

Ukoliko prijavitelj ne dostavi traženu dodatnu dokumentaciju u traženom roku (koji ne smije biti kraći od 10 dana), njegova prijava će se odbaciti kao nevažeća.

Ukoliko se provjerom dodatne dokumentacije ustanovi da neki od prijavitelja ne ispunjava tražene uvjete natječaja, njegova prijava neće se razmatrati za postupak ugovaranja.

Nakon provjere dostavljene dokumentacije, Povjerenstvo predlaže konačnu listu odabranih projekata / programa /manifestacija za dodjelu sredstava na odlučivanje odgovornoj osobi Općine.

 **OBAVIJEST O DONESENOJ ODLUCI O DODJELI FINANCIJSKIH SREDSTAVA**

Svi prijavitelji, čije su prijave ušle u postupak procjene, biti će obaviješteni o donesenoj Odluci o dodjeli financijskih sredstava projektima / programima / manifestacijama u sklopu natječaja. U slučaju da prijavitelj nije ostvario

 dovoljan broj bodova, obavijest mora sadržavati razloge za dodjelu manje ocjene od strane Povjerenstva.

Nezadovoljni prijavitelj može podnijeti prigovor isključivo na natječajni postupak te eventualno bodovanje nekog kriterija s 0 bodova, ukoliko smatra da je u prijavi dostavljeno dovoljno argumenata za drugačije bodovanje.

Prigovor se ne može podnijeti na odluku o neodobravanju sredstava ili visini dodijeljenih sredstava.

Prigovore rješava Povjerenstvo za rješavanje o prigovorima o dodjeli financijskih sredstava u roku od osam dana od dana primitka prigovora.

 *Indikativni kalendar natječajnog postupka*

|  |  |
| --- | --- |
| **Faze natječajnog postupka** | **Datum** |
| **Objava natječaja** | 03.02.2021. |
| **Rok za slanje prijava** | 05.03.2021. |
| **Rok za slanje pitanja vezanih uz natječaj** | do 19.02.2021. |
| **Rok za upućivanje odgovora na pitanja vezana uz natječaj**  | do 26.02.2021. |
| **Rok za provjeru propisanih uvjeta natječaja** | do 15.03.2021.  |
| **Rok za ocjenjivanje pristiglih prijava, donošenje odluke o financiranju i potpisivanje ugovora sa udrugama čiji su projekti prihvaćeni**  | do 05.07.2021. |

**3. POPIS NATJEČAJNE DOKUMENTACIJE**

**OBRASCI**

1. Opisni obrazac
2. Obrazac proračuna
3. Popis priloga koje je potrebno priložiti uz prijavu
4. Obrazac za ocjenu kvalitete
5. Obrazac izjave o nepostojanju dvostrukog financiranja
6. Obrazac ugovora
7. Obrazac za opisni izvještaj
8. Obrazac za financijski izvještaj

**DODATNA DOKUMENTACIJA**

Odluka o načinu raspodjele sredstava u 2021.g.

namijenjenih financiranju javnih potreba društvenim djelatnostima